b'\n_START_ARTICLE_\nAdj\xc3\xb8, farvel\n_START_PARAGRAPH_\n\xc2\xabAdj\xc3\xb8, farvel\xc2\xbb er en svensk skillingsvise (\xc2\xabAdj\xc3\xb6, farv\xc3\xa4l\xc2\xbb) fra ca. 1800. Den ble trykt i 1815 som \xc2\xabAck Du min v\xc3\xa4n och \xc3\xa4dla ros\xc2\xbb, i 1876 som \xc2\xabAdj\xc3\xb6 farv\xc3\xa4l. F\xc3\xb6r sista g\xc3\xa5ng jag afsked av Dig tar\xc2\xbb og som nr. 220 i August Bondesons Visbok (1903). Visen er kjent i hele Norden og under flere titler, som \xc2\xabAdj\xc3\xb8, farvel for siste gang\xc2\xbb, \xc2\xabSj\xc3\xb8mannens farvel til sin pike\xc2\xbb og \xc2\xabSj\xc3\xb6mannens afsked\xc2\xbb._NEWLINE_Sangen er kjent i Norge fra 1875, og i 1930-\xc3\xa5rene var den ofte \xc3\xa5 se i norske leseb\xc3\xb8ker. Teksten er en s\xc3\xa5kalt sj\xc3\xb8mannsvise og foreligger i ulike varianter. Melodien er ogs\xc3\xa5 brukt i en salme p\xc3\xa5 Madagaskar.'